Μίροσλαφ Κλόζε

Ο Μίροσλαφ Γιόζεφ Κλόζε (Miroslav Josef Klose, γεννήθηκε 9 Ιουνίου 1978) είναι Γερμανός πρώην ποδοσφαιριστής, που αγωνιζόταν ως κεντρικός επιθετικός.  Ένας από τους καλύτερους επιθετικούς της γενιάς του, είναι πρώτος σκόρερ στην ιστορία των Παγκοσμίων Κύπελλων με 16 γκολ.

Καριέρα 

Γεννήθηκε στο Όπολε της Πολωνίας. Έκανε σπουδαία καριέρα στη χώρα του και κυρίως στη ΦΚ Καϊζερσλάουτερν και την Μπάγερν Μονάχου. Τελευταία ομάδα στην οποία έπαιξε ήταν η Λάτσιο όπου είχε πενταετή επιτυχημένη παρουσία, ενώ ήταν διεθνής με την Εθνική ομάδα της Γερμανίας. Θεωρούνταν ως ένας από τους αποτελεσματικότερους επιθετικούς στον κόσμο, ενώ χαρακτηριστικός είναι ο τρόπος με τον οποίο πανηγύριζε τα τέρματα που πετύχαινε, με την τούμπα προς τα εμπρός.

Έγινε διεθνώς γνωστός από τις εμφανίσεις του στο Παγκόσμιο Κύπελλο του 2002, όπου πέτυχε 5 γκολ. Στο ντεμπούτο του στη διοργάνωση με αντίπαλο τη Σαουδική Αραβία (8–0) σημείωσε χατ τρικ. Στο Παγκόσμιο Κύπελλο του 2006 πέτυχε ακόμα 5 γκολ και αναδείχθηκε πρώτος σκόρερ της διοργάνωσης. Με αυτό τον τρόπο έγινε ο πρώτος παίκτης που πέτυχε 5 γκολ σε δύο συνεχόμενες διοργανώσεις. Το 2010, στο Παγκόσμιο Κύπελλο της Νότιας Αφρικής πέτυχε ακόμη 4 γκολ, ισοφαρίζοντας το ρεκόρ του Γκερντ Μίλερ με 14 γκολ. Το καλοκαίρι του 2011 αποκτήθηκε από τη Λάτσιο. Στο Παγκόσμιο Κύπελλο του 2014 κατάφερε να πετύχει άλλα δύο γκολ φθάνοντας τα 16, ένα περισσότερο από το Βραζιλιάνο Ρονάλντο που μέχρι τότε ήταν πρώτος σκόρερ στην ιστορία των Παγκοσμίων Κυπέλλων. Το τελευταίο του γκολ ήταν στον ημιτελικό της διοργάνωσης στην συντριπτική νίκη απέναντι στην γηπεδούχο ομάδα με 7–1. Επτά από αυτά τα γκολ σημειώθηκαν με κεφαλιές, τα περισσότερα από οποιοδήποτε άλλο. Έχοντας 17 νίκες σε αγώνες τελικής φάσης Παγκοσμίου Κυπέλλου είναι πρώτος και στη σχετική λίστα, ενώ είναι δεύτερος σε συμμετοχές με 24. Είναι ο πρώτος σκόρερ στην ιστορία της εθνικής Γερμανίας με 71 τέρματα ξεπερνώντας τον Γκερντ Μίλερ που κατείχε το ρεκόρ από το 1974.

Τίτλοι και διακρίσεις

Με συλλόγους 
Βέρντερ Βρέμης
 Λιγκ Καπ Γερμανίας : 2006
Μπάγερν Μονάχου
 Πρωτάθλημα Γερμανίας (2): 2007-08, 2009-10
 Κύπελλο Γερμανίας (2): 2007-08, 2009-10
 Λιγκ Καπ Γερμανίας : 2007
 Σούπερ Καπ Γερμανίας : 2010
Λάτσιο
 Κύπελλο Ιταλίας : 2012-13

Με Εθνική ομάδα 
 Παγκόσμιο Κύπελλο Ποδοσφαίρου 2014: 1η θέση

Ατομικές διακρίσεις
 Καλύτερη ομάδα  Παγκόσμιου Κυπέλλου : 2002 , 2006 
 Ασημένιο παπούτσι Παγκοσμίου Κυπέλλου : 2002 
 Χρυσό παπούτσι Παγκοσμίου Κυπέλλου : 2006 
 Γερμανός ποδοσφαιριστής της χρονιάς : 2006 
 Κορυφαίος σκόρερ της Μπουντεσλίγκα : 2005–06 (25 γκολ) 
 Κορυφαίος σκόρερ Κυπέλλου Γερμανίας DFB-Pokal : 2007–08

Δείτε επίσης 

 Κατάλογος ποδοσφαιριστών ανδρών με 50 ή περισσότερα διεθνή γκολ 
 Κατάλογος κορυφαίων διεθνών σκόρερ ποδοσφαίρου ανδρών ανά χώρα.

Παραπομπές

Εξωτερικοί σύνδεσμοι

Γερμανοί ποδοσφαιριστές
Ποδοσφαιριστές Μπούντεσλιγκα
Ποδοσφαιριστές Βέρντερ Βρέμης
Ποδοσφαιριστές Μπάγερν Μονάχου
Επιθετικοί ποδοσφαιριστές
Ποδοσφαιριστές Εθνικής Γερμανίας
Ποδοσφαιριστές Λάτσιο
Ξένοι ποδοσφαιριστές στην Ιταλία
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Παγκοσμίου Κυπέλλου 2014
Ποδοσφαιριστές Σέριε Α
Ποδοσφαιριστές 1. ΦΚ Καϊζερσλάουτερν
Ποδοσφαιριστές ΦΚ 08 Χόμπουργκ
Γερμανοί πολωνικής καταγωγής
FIFA Century Club
Παίκτες νικητές Παγκοσμίου Κυπέλλου ποδοσφαίρου FIFA